Diari Oficial de la Generalitat Valenciana


Sumari del DOGV 4993, del 26-04-2005 (2005/4101)

ORDE de 14 d'abril de 2005, de la Conselleria de Justícia i Administracions Públiques, per la qual es crea un fitxer informatitzat amb dades de caràcter personal.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/04/14/(1)/dof/vci/html**

### Dades del document

Número de DOGV
:   4993

Data del DOGV
:   26-04-2005

Secció del DOGV
:   I. DISPOSICIONS GENERALS

Número del document
:   2005/4101


Data del document
:   14-04-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * legislació
    * dades personals
    * administració regional
    * base de dades

ORDE de 14 d'abril de 2005, de la Conselleria de Justícia i Administracions Públiques, per la qual es crea un fitxer informatitzat amb dades de caràcter personal. [2005/X4101]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que és d'aplicació a les dades de caràcter personal enregistrades en suport físic, les quals puguen ser susceptibles de tractament i a tota modalitat d'ús posterior d'estes dades pels sectors públic i privat.
  
Igualment, l'esmentada Llei Orgànica disposa, en l'article 20, que la creació, modificació o supressió dels fitxers de les administracions públiques, només podrà fer-se mitjançant disposició general publicada en el Boletín Oficial del Estado o en el diari oficial corresponent.
  
D'altra banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats en l'àmbit de la Generalitat Valenciana, determina en els articles 10 i següents el procediment d'inscripció dels fitxers informatitzats de dades personals creats o gestionats pels distints òrgans o entitats de la Generalitat Valenciana i, també, la potestat per a l'aprovació de la disposició de caràcter general creadora dels fitxers informatitzats, l'exercici de la qual recau en la Conselleria competent per raó de la matèria.
  
Per tot el susdit, segons que establix l'article 35 e) de la Llei 5/1983, de 30 de desembre, de Govern Valencià i, una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Primer
  
La present orde té com a objecte la creació i regulació del fitxer de tractament de dades de caràcter personal, el qual s'identifica en l'annex, de conformitat amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Segon
  
Els responsables del fitxer informatitzat adoptaran les mesures de gestió i organització que calguen per tal d'assegurar la confidencialitat, seguretat i integritat de les dades i aquelles altres tendents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Tercer
  
Les persones afectades del fitxer informatitzat poden exercitar el seu dret d'accés, rectificació i cancel·lació de dades, quan siga procedent, davant l'òrgan administratiu que es concreta en la present orde.
  
DISPOSICIÓ FINAL
  
La present orde vigirà l'endemà de la publicació en el Diari Oficial de la Generalitat Valenciana.
  
València, 14 d'abril de 2005
  
El conseller de Justícia i Administracions Públiques,
  
MIGUEL PERALTA VIÑES
  
ANNEX
  
Denominació: fitxer ZENDA, de sol·licituds d'inclusió en el cens de persones que, en tindre la condició civil de valencians, van patir penes de privació de llibertat, per actes d'intencionalitat política, inclosos en els supòsits previstos en la Llei 46/1977, de 15 d'octubre, d'Amnistia, per temps superior a 3 anys; que tenien complits els 65 anys d'edat en la data 31.12.2000 i que no hagueren percebut indemnitzacions a l'empara de la disposició addicional 18 de les Lleis de Pressupostos de l'Estat per a 1990 i 1992.
  
a) Finalitat i ús del fitxer: arreplegada, registre i tractament de sol·licituds d'inclusió en el cens de persones que, en tindre la condició política de valencians, van patir penes de privació de llibertat, per actes d'intencionalitat política, inclosos en els supòsits previstos en la Llei 46/1977, de 15 d'octubre, d'Amnistia, per temps superior a 3 anys i que tenien complits els 65 anys d'edat en la data 31/12/2000 i que no hagueren percebut indemnitzacions a l'empara de la disposició addicional 18 de les Lleis de Pressupostos de l'Estat per a 1990 i 1992. Cens l'elaboració del qual va ser aprovada pel Consell de la Generalitat, mitjançant l'Acord de data 26.03.2002, a instàncies de les Corts Valencianes.
  
b) Persones o col·lectius sobre els quals es pretén obtindre dades de caràcter personal:
  
b.1. Persones que, en tindre la condició política de valencians, van patir penes de privació de llibertat, per actes d'intencionalitat política, inclosos en els supòsits previstos en la Llei 46/1977, de 15 d'octubre, d'Amnistia, per temps superior a 3 anys i que tenien complits els 65 anys d'edat en la data 31/12/2000 i que no hagueren percebut indemnitzacions a l'empara de la disposició addicional 18 de les Lleis de Pressupostos de l'Estat per a 1990 i 1992.
  
b.2. En cas de defunció dels anteriors, podrà instar la inclusió en el cens el cònjuge viudo, la persona lligada al difunt per una relació de convivència anàloga a la conjugal, o els fills que tingueren reconeguda alguna discapacitat.
  
c) Procediment d'arreplegada de dades: sol·licituds presentades per les persones interessades en suport paper.
  
d) Estructura bàsica del fitxer automatitzat i descripció de les dades de caràcter personal que s'inclouen:
  
d.1. Dades de l'afectat:
  
- Nom i cognoms.
  
- DNI.
  
- Data de naixement.
  
- Adreça.
  
- Telèfon.
  
- Lloc d'empadronament.
  
- Delicte.
  
- Tribunal sentenciador.
  
- Penes imposades i dades referents al període de privació de llibertat.
  
- Establiment penitenciari.
  
d.2. En cas de defunció de la persona afectada, s'inclouran les dades identificatives del familiar sol·licitant:
  
- Nom i cognoms.
  
- DNI.
  
- Parentiu.
  
- Discapacitat, si escau.
  
- Adreça.
  
- Telèfon.
  
e) Cessions de dades previstes: a les Corts Valencianes.
  
f) Òrgan responsable del fitxer: Conselleria de Justícia i Administracions Públiques.
  
g) Servici o centre directiu davant del qual es poden exercitar els drets d'accés, rectificació, i cancel·lació: Sotssecretaria de la Conselleria de Justícia i Administracions Públiques.


Còpia Permalink ELI